แขวงคลองสิบ

คลองสิบ เป็นแขวงหนึ่งของเขตหนองจอก กรุงเทพมหานคร

ที่ตั้งและอาณาเขต 
แขวงคลองสิบตั้งอยู่ทางทิศตะวันตกเฉียงเหนือของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
 ทิศเหนือ ติดต่อกับตำบลบึงทองหลางและตำบลลำไทร (อำเภอลำลูกกา จังหวัดปทุมธานี) มีแนวแบ่งเขตการปกครองระหว่างกรุงเทพมหานครกับจังหวัดปทุมธานีเป็นเส้นแบ่งเขต
 ทิศตะวันออก ติดต่อกับแขวงคลองสิบสอง (เขตหนองจอก) มีแนวแบ่งเขตการปกครองระหว่างแขวงคลองสิบกับแขวงคลองสิบสอง และคลองลำบุหรี่พวงเป็นเส้นแบ่งเขต
 ทิศใต้ ติดต่อกับแขวงหนองจอกและแขวงคู้ฝั่งเหนือ (เขตหนองจอก) มีคลองลำเจดีย์เล็ก คลองลำเจดีย์ คลองสนามกลางลำ และคลองลำบ่อยาวเป็นเส้นแบ่งเขต
 ทิศตะวันตก ติดต่อกับแขวงสามวาตะวันออก (เขตคลองสามวา) มีคลองเก้าเป็นเส้นแบ่งเขต

การคมนาคม 
ถนนในพื้นที่แขวงคลองสิบ ได้แก่
 ถนนไมตรีจิต ตั้งแต่คลองเก้าถึงถนนคลองเก้า
 ถนนคลองเก้า ตั้งแต่คลองสนามกลางลำไปจนสุดเขตกรุงเทพมหานคร
 ถนนคู้-คลองสิบ ตั้งแต่คลองสนามกลางลำไปจนสุดเขตกรุงเทพมหานคร
 ถนนคลองสิบ-คลองสิบสี่ ตั้งแต่ถนนคู้-คลองสิบถึงคลองลำบุหรี่พวง

อ้างอิง 

คลองสิบ